PTT กอดคอ PTTEP วิ่งคึก! ลุ้น “OPEC” ไฟเขียวลดกำลังผลิตอีก 6 แสนบาร์เรล/วัน
PTT กอดคอ PTTEP วิ่งคึก! ลุ้น "OPEC" ไฟเขียวลดกำลังผลิตอีก 6 แสนบาร์เรล/วัน
PTT กอดคอ PTTEP วิ่งคึก! ลุ้น "OPEC" ไฟเขียวลดกำลังผลิตอีก 6 แสนบาร์เรล/วัน
19 ก.พ. 2563

ผู้สื่อข่าวรายงานว่า ล่าสุด ณ เวลา 10.29 น. ราคาหุ้น บริษัท ปตท. จำกัด (มหาชน) หรือ PTT อยู่ที่ 44 บาท บวก 1.25 บาท หรือ 2.92% สูงสุดที่ 44 บาท ต่ำสุดที่ 43 บาท ด้วยมูลค่าซื้อขาย 869.10 ล้านบาท
ราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ 126 บาท บวก 2.50 บาท หรือ 2.02% สูงสุดที่ 126.50 บาท ต่ำสุดที่ 124 บาท ด้วยมูลค่าซื้อขาย 658.21 ล้านบาท
โดย บล.เอเซีย พลัส ระบุในบทวิเคราะห์ว่า ราคาน้ำมันดิบยังทรงตัวในระดับสูง โดยราคาน้ำมันดิบ Brent อยู่ที่ระดับ 57.75 เหรียญ/บาร์เรล เพิ่มขึ้น 0.14%  และ Dubai อยู่ที่ระดับ 56.17 เหรียญ/บาร์เรล เพิ่มขึ้น 0.12% โดยตลาดให้น้ำหนักการประชุม OPEC วันที่ 5-6 มี.ค. 2563 ว่าจะมีการตัดลดกำลังการผลิตเพิ่มขึ้นหรือไม่ ภายหลังคณะกรรมการด้านเทคนิคของ OPEC เสนอให้กลุ่มประเทศโอเปก (OPEC) ตัดลดกำลังการผลิตเพิ่มอีก 6 แสนบาร์เรล/วัน เชื่อว่าปัจจัยดังกล่าวจะเป็น Sentiment ต่อราคาน้ำมัน และหุ้นน้ำมัน เช่น PTT ให้ราคาเป้าหมาย 56 บาท และ PTTEP ราคาเป้าหมาย 170 บาท